Η **Αφροδίτη Κογεβίνα** γεννήθηκε στην Κέρκυρα το 1983.Ξεκίνησε μαθήματα πιάνου σε ηλικία 7 ετών με την μητέρα της Μαρία Μπούφεση- Κογεβίνα.Είναι διπλωματούχος πιάνου του Απολλωνίου Ωδείου Αθηνών (άριστα και Α’ Βραβείο) με την πιανίστα Χριστινα Μυστακα - Δέλλιου, καθώς και πτυχιούχος Ωδικής ,Αρμονίας και Αντίστιξης από το ίδιο Ωδείο.Επίσης είναι διπλωματούχως της Schola Cantorum de Paris ‘’Diplome Superieure’’ από την τάξη της Genevieve Ibanez και έχει παρακολουθήσει μαθήματα Μουσικής Ανάλυσης με τον συνθέτη Anthony Girard.Παράλληλα από το 2004 οπου ζούσε στο Παρίσι εμβάθυνε τις σπουδές της στο πιάνο στην Ecole Normale de Musique de Paris υπό την καθοδήγηση της διαπρεπούς πιανίστας Jeannine Bonjean μαθήτριας του Alfred Cortot,ενώ στην Αθήνα τα τελευταία χρόνια υπήρξε μαθήτρια της διάσημης ελληνίδας σολίστ Ντόρας Μπακοπούλου.Ακόμα το 2012 είχε παρακολουθήσει τον χειμερινό κύκλο μαθημάτων του Κρατικού Ωδείου της Μόσχας (Moscow P.Ι. Tchaikovsky Conservatory) με την πιανίστα Irina Plotnikova.

Της έχουν απονεμηθεί πέντε συνολικά πανελλήνια βραβεία πιάνου υπό την αιγίδα του Υπουργείου Πολιτισμού και έχει συμμετάσχει σε διεθνή φεστιβάλ στην Ελλάδα και στη Γαλλία.Επίσης ο Δήμος Κερκυραίων την έχει τιμήσει με το έπαθλο Ραθ για τις μουσικές της διακρίσεις.

Έχει δώσει επανειλημμένα ρεσιτάλ πιάνου στην Αθήνα (Athenaeum International Cultural Center Maria Callas,Φιλολογικός Σύλλογος Παρνασσός),στην Κέρκυρα (Αναγνωστική Εταιρία Κέρκυρας),στη Μόσχα (Μουσείο Ντοστογέβσκυ) και στο Παρίσι (Cathedrale Sainte Croix des Armeniens).

Στο ρεπερτόριό της περιλαμβάνονται έργα των F.LISZT , J.P.RAMEAU , F.COUPEIN, C.FRANCK J.S.BACH, L.V.BEETHOVEN, F.CHOPIN , W.A.MOZART.